|  |
| --- |
| Be namų negerai |
| Žanras | Muilo opera |
| Kūrėjas (-ai) | Alan Bateman |
| Dainos kompozitorius | Mike Perjanik |
| Atidarymo muzika | „Home and Away"(trumpa, instrumentinė versija) |
| Uždarymo muzika | „Home and Away" |
| Kilmės šalis | Australija |
| Kalba (-os) | anglų |
| Sezonų skaičius | 37 |
| Serijų skaičius | 8284(2024 m. birželio 27 d.) |
| Gamyba |
| Vykdantysis prodiuseris (-iai) | John HolmesJulie McGauran |
| Prodiuseris (-iai) | John Holmes (1988–89)Andrew Howie (1989–94)Russell Webb (1994–2001)Julie McGauran (2001–07)Cameron Welsh (2007–12)Lucy Addario (2012–) |
| Vieta (-os) | Palm Byčas, Sidnėjus, Naujasis Pietų Velsas |
| Kamera | Video (1988–2003)HD video (2003–dabar) |
| Trukmė | 22 minutės |
| Platintojai | Southern Star Group |
| Transliacija |
| Originalus kanalas | Seven Network |
| Vaizdo formatas | 576i (4:3) (1988–2000)576i (16:9) (2001–)1080i (16:9) (2007–2010, 2016–) |
| Garso formatas | Stereo |
| Originalus laikotarpis | 1988 m. sausio 17 d. (1988-01-17) – dabar |
| Chronologija |
| Susijusios laidos | HeadLand |
| Išorinės nuorodos |
| Oficiali svetainė |

**„Be namų negerai"** (angl. *Home and Away*) – Australijos draminis televizijos serialas. Autorius – Alan Bateman. Pradėtas rodyti 1988 m. sausio 17 d. per TV kanalą „Seven".

„Be namų negerai" tapo vienu sėkmingiausiu Australijos medijų eksporto produktu, rodytas daugiau nei 80 šalių. Serialas populiarus Jungtinėje Karalystėje, Airijoje ir Naujojoje Zelandijoje. Lietuvoje pirmoji serija parodyti per LNK 1995 m.[reikalingas šaltinis] Vėliau serialas rodytas per TV1 ir BTV.

Istorija
--------

A. Bateman serialo koncepcija buvo paremta vaikų našlaičių problemomis mažame Samerbėjaus (*Summer Bay*) miestelyje. Iš pradžių serialas turėjo vadintis „Refuge".

Pirmoji pilotinė serialo serija tęsėsi 90 min. ir jai duotas pavadinimas „Home and Away: The Movie". Nuo tada kiekvienas epizodas tęsiasi apie 22 minutes. Serialas transliuojamas penkias dienas per savaitę ir yra ilgiausias draminis serialas Australijoje bei vienas ilgiausiai besitęsiančių serialų pasaulyje.

Šiuo metu Australijoje jis transliuojamas nuo pirmadienio iki ketvirtadienio 19 val. Ketvirtadienį – po dvi serijas.
Australijoje serialas yra labiausiai apdovanota TV programa „Logie Awards" apdovanojimuose (virš 46 kartų).

Turinys
-------

Seriale meilės temoms nėra skiriama daugiausiai dėmesio. Nagrinėjamos alkoholizmo, narkotikų, ankstyvo nėštumo, patyčių, kriminalinio pasaulio, homoseksualumo, ŽIV, AIDS, autizmo, vėžio, savęs žalojimo, bulimijos, savižudybių, vairavimo išgėrus, įsivaikinimo ir kitos su šiais ir panašiais reiškiniais susijusios problemos.

„Be namų negerai" veiksmas vyksta Samerbėjuje, kuris yra išgalvota vieta. Filmavimai vyksta Naujajame Pietų Velse ir Palm Byčo paplūdimyje Sidnėjuje. Veiksmo vietos: paplūdimys, mokykla, užkandinė, garažas, žvejybos reikmenų parduotuvėlė, ligoninė, policijos nuovada, buriavimo klubas, kuriame yra sporto klubas, kioskas ir antrame aukšte įsikūręs restoranas.

Personažai gyvena bendruomenėje ir visi vieni kitus gerai pažįsta. Jie gyvena nuosavuose namuose arba nuomoja gyvenamąjį plotą rančoje, namo dalį, butą virš užkandinės, Samerbėjaus karavanų parke priekabą. Dažnai minimi didesni, taip pat išgalvoti miestai – Mangrourivas (*Mangrove River*) ir Jabikrykas (*Yabbie Creek*).

Filmavimas
----------

Scenos patalpose iki 2010 m. buvo filmuojamos „Seven Network’s Sydney" studijose Epinge. Dabar vidaus scenos filmuojamos Australijos technologijų parke Redferne. Rančos, pagrindinio namo ir karavanų parko scenos nuo 1988 m. buvo filmuojamos Kenthurste. Tačiau po 2002 m. gruodžio krūmynų gaisrų sunaikinto pagrindinio namo ir aplinkos, karavanų parkas buvo perkeltas ir pradėtas filmuoti Waratah parke (2007–2009 m.) ir Lane Cove River turistų parke (2010–2014 m.). Pagrindinio namo kopija buvo atstatyta pirminėje lokacijoje Kenthurste. Karavanų parkas buvo atkeltas taip pat. Nuo 2015 m. jie pradėti naudoti filmavimams. Pagrindinio namo fasadas yra rodomas nuo pat 1988-ųjų.

Išnašos
-------

1. ↑  „Home and Away". Televisionau.com. Suarchyvuotas originalas 2014-04-06.
2. ↑  „Summer Bay". Northpalmbeach.com.au. Suarchyvuotas originalas 2015-08-02.
3. ↑  Fife-Yeomans, Janet (2009-12-19). „Shadows fall on Home And Away – behind the scenes at Australia's most troubled soap opera". *Herald Sun*. Nuoroda tikrinta 2015-08-02.
4. ↑  Kilkelly, Daniel (2015-05-30). „Leah tries to support Matt". *Digital Spy*. Nuoroda tikrinta 2015-07-31.
5. 1 2 3  „Home and Away's most controversial moments". *The Fix*. 2014-12-09. Suarchyvuotas originalas 2015-08-28. Nuoroda tikrinta 2015-07-31.
6. ↑  Kilkelly, Daniel (2011-01-31). „'H&A' star: 'Pregnancy plot is realistic'". *Digital Spy*. Nuoroda tikrinta 2015-07-31.
7. ↑  Ricci, Colleen (2009-03-23). „Too gay for teens". *The Sydney Morning Herald*. Nuoroda tikrinta 2015-07-24.
8. ↑  „A tragic twist". *Inside Soap*: 31. 2008-03-1–7. `{{cite journal}}`: Patikrinkite date reikšmes: `|date=` (pagalba)
9. ↑  „Home and Away Spoilers 2008". Throng Australia. 2015-08-23. Suarchyvuotas originalas 2012-04-09. Nuoroda tikrinta 2011-11-12.
10. ↑  „Home and Away spoiler: Olivia reveals her traumatic secret". *Digital Spy*. 2016-02-06. Nuoroda tikrinta 2016-10-13.
11. ↑  „Abou Home and Away". *What's on TV*. Nuoroda tikrinta 2015-07-31.